अन्तर्राष्ट्रिय क्रिकेट परिषद

अन्तर्राष्ट्रिय क्रिकेट परिषद या आइ सी सी दुनिया भर कय क्रिकेट कय चलावै वाला औ देखै वाला यक्ठु संगठन होय ।
इतिहास
15 जून कय इंग्लैंड, ऑस्ट्रेलिया औ दक्खिन अफ्रीका से 1909 प्रतिनिधि लॉर्ड्स कय मैदान पय भेटाने औ इंपीरियल क्रिकेट कांफ्रेंस कय बनाइन। सदस्यता ब्रिटिश साम्राज्य कय भीत्तर जहां टेस्ट क्रिकेट खेलि गा रहा उंहि तक सीमित रहा। वेस्टइंडीज, न्यूजीलैंड औ  भारत 1926 में पुरा सदस्य बनाई गँय, छ से टेस्ट खेलय वाले देसन कय गिन्ती दुगुना होइ गै।  1947 में पाकिस्तान कय बनैक बाद, इ 1952 में टेस्ट दर्जा पाय, सातवां टेस्ट खेलय वाला देस बनि गै। मई 1961 में दक्खिन अफ्रीका राष्ट्रमंडल छोड़ दिहिस औ इहिक नाते सदस्यता ओकर खारिज़ होइ गै।

1965 में, यक अंतरराष्ट्रीय क्रिकेट सम्मेलन कय नांव दइ गै औ नंवा नियम मे राष्ट्रमंडल कय बहरे से देसन कय चुनाव कय अनुमति दइ गै। इ सम्मेलन कय फैलावै ताई नेतृत्व, एसोसिएट सदस्यन कय डारिकै कइ गै। एसोसिएट्स हर एक, एक वोट कय हकदार रहें, जबकि फाउंडेशन औ पुरा सदस्य आईसीसी प्रस्तावन पय दुई वोट कय हकदार रहें। फाउंडेशन कय सदस्यन कय वीटो कय अधिकार रहा।

 श्रीलंका में 1981 में यक्ठु पूरा सदस्य कय रूप में भर्ती कराइ गै, औ टेस्ट खेलै वाले देस ७ होइ गँय। 1989 में, नँवा नियम कय अपनाइ गै औ अब कय नाँव, अंतरराष्ट्रीय क्रिकेट परिषद बना। दक्खिन अफ्रीका 1991 में आईसीसी, रंगभेद कय खतम करैक बाद यक्ठु पूरा सदस्य कय रूप में फिर से चुनि गै;  1992 में नौवां टेस्ट खेलै वाला देस कय रूप में  जिम्बाब्वे कय चुनि गै। फिर, साल 2000 में बांग्लादेश कय टेस्ट दर्जा मिला।

सदस्य
मुख्य लेख:अंतर्राष्ट्रीय क्रिकेट समिती सदस्य देस

सदस्य देस तीन विभागन मे हँय:

पूरा सदस्य - १० देश
असोसियेट सदस्य - ३२ देश
ॲफिलियेट सदस्य - ५५ देश

क्षेत्रीय निकाय
यन्हन कय काम इ क्षेत्रन मे क्रिकेट कय आगे बढाइब होय
अफ्रीकी क्रिकेट संघ
एशियाई क्रिकेट परिषद
आईसीसी अमेरिका
आईसीसी पूर्व एशिया-प्रशांत
यूरोपीय क्रिकेट परिषद

पहिले कय दुई क्षेत्रीय निकाय कय अफ्रीकी क्रिकेट संघ बनै कै बाद बन्द कइ गै:
पुरुबी औ मध्य अफ्रीका क्रिकेट परिषद
पच्छु अफ्रीकी क्रिकेट परिषद
सन्दर्भ